বড় লোকের বিটি লো
বড় লোকের বিটি লো, লম্বা লম্বা চুল অথবা বড়লোকের বেটি লো, লম্বা লম্বা চুল একটি জনপ্রিয় বাংলা পল্লীগীতি। ১৯৭২ সালে রতন কাহার কর্তৃক রচিত ও ঝুমুর তালে সুরারোপিত এই গীতি বা গানটি প্রাথমিকভাবে রতন কাহারের কন্ঠে আকাশবাণীতে প্রচারিত হয়। পরবর্তীতে স্বপ্না চক্রবর্তীর কন্ঠে ১৯৭৬ সালে নতুন করে প্রকাশিত হয় এবং লোকসঙ্গীত হিসেবে জনপ্রিয় হয়। গানটি কালোত্তীর্ণ ও আলোচিত। মূল সুর ঠিক রেখে চলচ্চিত্রসহ বিভিন্ন সময়ে বিভিন্নভাবে গানটির পুনরুৎপাদন করা হয়েছে।